./data/phi2331/phi028/phi2331.phi028.perseus-lat2.xml
David Magie
subacta est omnis qua tenditur late Germania, novem reges gentium diversarum ad meos pedes, immo ad vestros, supplices stratique iacuerunt  omnes iam barbari vobis arant, vobis iam seruntetcontra interiores gentes militant  supplicationes igitur vestro more decernite, nam et quadrigenta milia hostium caesa sunt, et sedecim milia armatorum nobis oblata, et septuaginta urbes nobilissimae a captivitate hostium vindicatae, et omnes penitus Galliaeliberatae  coronas, quas mihi obtulerunt omnes Galliae civitates aureas, vestrae, patres conscripti clementiae dedicavi  eas Iovi Optimo Maximo ceterisque dis deabusque inmortalibus vestris manibus consecrate praeda omnis recepta est, capta etiam alia, et quidemmaior quam fuerat ante direpta, arantur Gallicana rura barbaris bubus et iuga Germanica captiva praebent nostris colla cultoribus, pascuntur ad nostrorum alimoniam gentium pecora diversarum, equinum pecus nostro iam fecundatur equitatui, frumento barbarico plena sunt horrea, quid plura? illis sola relinquimussola,nos eorum omnia possidemus  volueramus, patres conscripti, Germaniae novum praesidem facere, sed hoc ad pleniora vota distulimus  quod quidem credimus conferre, cum divina providentia nostros uberius secundarit exercitus